มีตุ่มสีเเดงขึ้น หัวใสๆ เเล้วขึ้นเรื่อยๆ ควรไปพบแพทย์ไหม
สวัสดีค่ะ งาน,การมีตุ่มสีแดง หัวใสๆ ขึ้นตามผิวหนัง อาจเกิดจาก1. การติดเชื้อไวรัสที่ทำให้เกิดโรคอีสุกอีใส โดยเริ่มแรก จะมีอาการคล้ายกับอาการของไข้หวัดนำมาก่อน เช่น ไข้ ปวดศีรษะ ปวดเมื่อยตัว ต่อมาผื่นจะขึ้นตามร่างกาย รวมถึงใบหน้า โดยจะเริ่มจากการเป็นผื่นเม็ดสีแดงก่อน และจะกลายเป็นตุ่มน้ำใสและตกสะเก็ดแห้งไปหากเคยเป็นอีสุกอีใสมาแล้ว ผื่นที่เป็นตุ่มน้ำใสอาจเป็นผื่นของโรคงูสวัด ซึ่งเป็นการกำเริบของเชื้อไวรัสที่ทำให้เกิดโรคอีสุกอีใส โดยผื่นของงูสวัดจะเป็นแค่เฉพาะที่ ไม่ได้เป็นทั่วตัวแบบอีสุกอีใส และมีอาการปวด แสบร้อนบริเวณที่เป็นผื่นร่วมด้วย2. การโดนด้วงก้นกระดกกัด มักพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มน้ำใสขนาดเล็กๆ และมีอาการคัน ร่วมกับแสบร้อนคล้ายผื่นของโรคงูสวัดได้3. ผื่นแพ้สัมผัสจากสารระคายเคืองต่างๆ แต่มักมีอาการคันร่วมด้วย4. เนื้องอกของผิวหนังและเนื้อเยื่อ เช่น เนื้องอกหลอดเลือด ซึ่งทักจะทำให้มีตุ่มสีแดง ออกใสๆ ได้ ไม่ได้อันตรายอะไร มักพบมากขึ้นเมื่อมีอายุมากขึ้นหากมีอาการของไข้นำมาก่อนที่จะเกิดตุ่ม อาจเป็นอีสุกอีใสได้ ซึ่งควรไปพบแพทย์เพื่อรักษา แต่หากไม่ได้มีไข้ และตุ่มเป็นมานานแล้ว ไม่ได้มีอาการเจ็บ ปวด แสบอะไร ก็น่าจะเป็นเนื้องอกได้ ทั้งนี้ เพื่อให้การวินิจฉัยที่แน่นอน ก็ควรไปพบแพทย์เพื่อตรวจค่ะ ในเบื้องต้นควรหลีกเลี่ยงการไปแกะหรือเกา และไม่ใช้ยาอะไรไปทาตุ่มค่ะ